Norman Kamaru

Norman Kamaru meyambo Oman (pilotutu to Gorontalo, Indonesia, 27 November 1985; umur 30 tahun) yito tawu ngota bakasi lo pulisi Brigade Mobil, paanggati pulitiyo Briptu. Tiyo botiye ma ilotawa lotawu wawu ma terkenal to'u pidiyoliyo Chaiyya Chaiyya, hemolu'ude lahu lo India ma lololade to tawu daata. Pidiyo to Youtube boyito judulliyo Polisi Gorontalo Menggila.

 Keluarga 
Te Norman kamaru botiye wala'iyo le Idris Kamaru wawu Halimah Martinus motolodile. Tiyo ta yali-yali lo'u mohutata 9 (tiyo) lota. Sababu u yali-yali, te Norman botiye mowali hepopohidiyo liiloliyo. Keluarga botiye tola-tola to dalalo Pancawardana, Kelurahan Padebuolo, Kecamatan Kota Timur, Kota Gorontalo.

 Lohuheli lowali pulisi 
Ilosababu lo pidiyo botiye te Norman ma masahuru wawu ma lololadu tangguliyo to lipu, sambe tiyo sibuk momanyanyi mau moyitohu pelem to jakarta, ma lolalayi tugasiliyo to Kepolisian. Tiyo yilinggiliyo to kesatuan Brigade Mobil Kepolisian Daerah (Polda) Gorontalo to tanggal 6 Desember 2011. Putusani botiye pilopodehuliyo sababu te Norman Kamaru ma 84 (walu lo pula wopato) huyi diya tilumuwoto kantori wawu diya'a alasani mopatato.

 Pidiyo 
Bungaliyo te Norman ilotawa lo tawu daata sababu pidiyoliyo hemomanayanyi lahu lo India, Cahiyya Chaiyya. To pidiyo 6 menit 30 detik boyito tiyo hemodudu'a lahu lo India, hulo-hulo'a to kadera wawu regoma-regomayi wawa'iyo. Pidiyo botiya yirokamuliyo pohiburu to tamaniliyo to pos jaga lo Brimob Polda Gorontalo.
Huhutu le Norman botiye lowali butola to delomo tuwango lipu, woluwo ta akoro wawu woluwo olo ta kabaratani. Bohuliyo Polri ma mongohi sanksi sababu ja taluwoliyo pulisi ngota pake-pake seragam wawu regoma'o-regomayi odelo to pidiyo boyito. Dabo ngohuntuwa tawu akoro lo huhutuliyo,ja lomata tiyo lo'otapu sanksi.

Dalala:Tawu